Егер студент шекті балл (50 балл) жинай алмаса, оқудан шығарылатын болады
"Егер студент шекті балл (50 балл) жинай алмаса, оқудан шығарылатын болады"|"https://qamshy.kz/kz/article/43029-eger-student-shekti-ball-50-ball-dginay-almasa-oqudan-shygharylatyn-bolady"
TITLE: Егер студент шекті балл (50 балл) жинай алмаса, оқудан шығарылатын болады
URL: https://qamshy.kz/kz/article/43029-eger-student-shekti-ball-50-ball-dginay-almasa-oqudan-shygharylatyn-bolady
META: "Егер студент шекті балл (50 балл) жинай алмаса, оқудан шығарылатын болады"|"https://qamshy.kz/kz/article/43029-eger-student-shekti-ball-50-ball-dginay-almasa-oqudan-shygharylatyn-bolady"
TOTAL WORDS: 205
DATE: 20:24, 24 қазан 2018
AUTHOR(S): Берік Бейсенұлы
TEXT: Ескерте кететін бір жайт, талапкерлер үшін Ұлттық Бірыңғай тестілеуді қаңтар айында тапсыру мүмкіндігі туып отыр. Алайда, қаңтар айында өтетін тестілеуден кейін талапкер жоғары оқу орнына тек ақылы негізде оқи алады. Ұлттық бірыңғай тестілеуге өтініштер 1-15 желтоқсан аралығында қабылданады. Мемлекеттік білім беру гранттары негізгі ҰБТ тапсырылғаннан кейін үлестірілетін болады. Бұл туралы Білім және ғылым министрлігінің баспасөз қызметі Qamshy. kz ақпарат агенттігіне хабарлады. Сонымен, Ұлттық бірыңғай тестілеуге кімдер қатысады?. орта мектептердің 11-12 сынып оқушылары. Қаңтар айында өтетін бұл тестілеу түлектерге негізгі тестілеудің алдында өз білімдерін тексеру үшін таптырмас мүмкіндік. Мемлекеттік білім беру грантына үміттенген талапкер 2019 жылғы жазда өтетін ҰБТ-ны міндетті түрде тапсыруы қажет. Өйткені, қаңтар айындағы тестілеуде шекті балл жинаған тестіленуші бұл сертификатымен ЖОО-да тек ақылы негізде оқи алады;. ЖОО-ға уақытша тіркелген және бірінші семестрді аяқтап жатқан студенттер. Бұл тестілеуден студент білім алып жүрген оқу орнына ресми тіркелу үшін және ЖОО-дағы оқуын жалғастыру үшін өтеді. Егер студент шекті балл жинай алмаса, оқудан шығарылатын болады. Естеріңізге сала кетейік, тестіленушілер қаңтар айында өтетін ҰБТ-ға қатысқаннан кейін маусым айында өтетін ҰБТ-ға қатысу және мемлекеттік білім беру гранттарын тағайындау бойынша өтетін байқауға қатысу мүмкіндігінен айырылмайды. Тестілеуге қатысу үшін өтініштер ұлттық тестілеу орталығының ҰБТ тапсыру пунктерінде қабылданады. Білім және ғылым министрлігі баспасөз қызметінің хабарлауынша, қаңтар айындағы тестілеу ақылы, құны 2242 теңге
